Lolland-Falsters Stifts-Tidende, 1837-12-22
Repræsentanternes Antal har man bestemt til 6, siger og skriver Sex for Nykjøbing med 1610 Jndvaanere. Ogsaa heri ere Regulativets Forfattere afvegne saavel fra Regjeringens og Stændernes, som fra andre Landes Anskuelser, saa at man maa være meget nysgjerrig efter at vide Motiverne til at man ikke vil have flere Repræsentanter. Naar Regjeringen anseer 5 Repræsentanter for fornødne for den mindste Bye, som har 291 Jndv., nemlig Sandvig, (Sachsen og Preussen ansætte minimum til 9) maa man forundres over, at Antallet her er bestemt til 6. J Motiverne til Udkastet siger den kongl. Commissair. "Repræsentanternes Antal vil naturligviis ikke nøie kunne bestemmes ved en almindelig Regel." Men vil man rette deres Antal efter Folkemængden, som vel ikke er den urigtigste Maalestok, da vil, naar man inddeeler Danmarks Kjøbstæder i 13 Klasser, og tager i 1ste Klasse de mindste Byer, som have fra 291 til 534 Jndv., disse faae 5 Repr.; 2den Klasse: 604 til 714, 6 Repr.; 3die Klasse: 830 til 864, 7 Repr.; 4de Klasse: 879 til 965, 8 Repr.; 5te Klasse: 980 til 1107, 9 Repr.; 6te Klasse. 1163. til 1235, 10 Repr.; 7de Klasse: 1365 til 1429, 11 Repr., 8de Klasse: 1430 til 1610, 12 Repr.; 9de Klasse. 1620 til 1921, 13 Repr.; 10de Klasse: 2082 til 2313, 14 Repr.; 11te Klasse: 2363 til 2915, 15 Repr.; 12te Klasse. 3358 til 4846, 16 Repr.; 13de Klasse: 6765 til 8709, 17 eller 18 Repr. Hvorfor man kun har valgt 6, kan jeg kun formode; hvorfor man burde have valgt i det Mindste 9 a 11, vil jeg anføre. De 4 Repræsentanter, vi nu have, ere ikke valgte fordi Borgerne havde meest Tillid til deres Dygtighed og redelige Borgersind, men de ere valgte hver for sig af de 3 Borgere, som ere foreslaaede af Øvrigheden, og følgelig kan man kun sige, at Borgerne have valgt den af de tre foreslaaede Candidater, mod hvem de havde mindst at indvende. De ere saaledes ikke fremgaaede af noget frit Valg og kunne derfor ikke gjøre Fordring paa at nyde samme Tillid, som de Repræsentanter, Borgerne nu selv vælge. Naar nu Borgerne ikke skulle indsætte flere end 2 nye Repræsentanter, maa det antages, at de af den hele Magistrat kun have een Trediedeel, til hvilken de kunne sætte fuldkommen Tillid, og 2 mod 4 vil altid blive en Minoritet. Havde man derimod kunne vælge, 5 nye Repræsentanter, da var det nye og gamle Raad bleven lige mægtige; eller havde de nuværende 4 Repræsentanter, da Regulativet var indgivet, erklæret, at de vilde nedlægge deres Post som eligerede Borgere, paa det at deres Medborgere kunde have valgt 6 efter eget Ønske, da havde det meget forandret Sagen; thi, valgte igjen af deres Medborgere, vilde de med dobbelt Hæder være vedblevne deres Bestillinger, da det ved et saadant Valg blev tydeliggjort, at de baade besadde Borgernes og Øvrighedens Tillid. Ved at faae 6 nye Repræsentanter kunde man have havt Haab om, strax at faae det formeentlig Skjæve i Regulativet rettet, nu derimod ikke; thi man vil vel nødig tilintetgjøre, hvad man selv har skabt, og Borgerne maae derfor nu ene trøste sig med, at den nye Forordning har fastsat en Tid, da de gamle Borger=Repræsentanters Myndighed ophører. Ved at have flere Repræsentanter, vil en Sag blive mindre eensidig behandlet, end ved Faa, personlig Jndflydelse vil mindre finde Sted, flere Klasser af Byens Borgere ville kunne sende deres Ligemænd i Forsamlingen, og herved troe deres Tarv bedre varetaget.